7. ข้อพิพาททางกฎหมาย

1.  บริษัทฯ ยังไม่สามารถบรรลุข้อตกลงในเรื่องการชำระคืนหนี้แก่เจ้าหนี้บางส่วนในกลุ่มต่างๆ
    ดังต่อไปนี้(Pending Claims)

หนี้ส่วนใหญ่ของเจ้าหนี้ภายใต้แผนฟื้นฟูกิจการของบริษัทฯ ได้มีการกำหนดวิธีการในการชำระคืนหนี้ไว้
และความรับผิดของบริษัทฯในหนี้ดังกล่าวจึงจำกัดไว้ตามจำนวนที่ระบุไว้ในแผนฟื้นฟูกิจการซึ่งได้รับความเห็นชอบจากศาลแล้ว
อย่างไรก็ตาม ในปัจจุบันยังมีเจ้าหนี้บางกลุ่ม (ตามรายละเอียดข้างล่างนี้)
ซึ่งยังไม่มีข้อยุติในส่วนของจำนวนหนี้ และบริษัทฯมีความเสี่ยงที่จะต้องชำระหนี้เพิ่มขึ้นจากที่คำนวณไว้
หากคำตัดสินของเจ้าพนักงานพิทักษ์ทรัพย์หรือศาลถึงที่สุดอาจจะส่งผลให้หนี้ของบริษัทฯมีจำนวนเพิ่มขึ้น
การเพิ่มขึ้นของจำนวนหนี้ดังกล่าวอาจส่งผลกระทบต่อระบบเงินสดหมุนเวียนของบริษัทฯ
ความสามารถในการชำระหนี้ ฐานะทางการเงิน และส่วนของผู้ถือหุ้นของบริษัทฯ

+---+-----------+--------+--------+------------+--------------------+
| ก | กลุ่มเจ้าหนี้  | จ      | ยอดห   | ส่วน        | ข้อกำหนด            |
| ล |           | ำนวนหนี้ | นี้คำนวณ | ต่างระหว่างจ |                    |
| ุ่ม |           |        |        | ำนวนหนี้ที่ขอร | การชำระหนี้ตามแผน    |
| ที่ |           | ที่ขอรับช | โดย    | ับชำระหนี้และ |                    |
|   |           | ำระ⁽¹⁾ | ผู้ทำแผน | ยอดหนี้ที่คำนว |                    |
|   |           |        |        | ณโดยผู้ทำแผน |                    |
|   |           | (ล     | (ล     |            |                    |
|   |           | ้านบาท) | ้านบาท) | (ล้านบาท)   |                    |
+---+-----------+--------+--------+------------+--------------------+
| 4 | หนี้ลูกจ้าง   | 58.04  | 0.40   | 57.64      | เจ้าหนี้จะได้รับช       |
|   |           |        |        |            | ำระหนี้คืนในอัตราร้อยละ |
|   | (จำนวน 4  |        |        |            | 23 ของหนี้เงินต้น      |
|   | ราย)      |        |        |            | ภายใน 10 ปี         |
+---+-----------+--------+--------+------------+--------------------+
| 5 | เจ้าห      | 274.31 | 26.22  | 248.09     | เจ้าหนี้จะได้รับช       |
|   | นี้ค่าเครื่องม |        |        |            | ำระหนี้คืนในอัตราร้อยละ |
|   | ือและอุปกรณ์ |        |        |            | 50 ของหนี้เงินต้น      |
|   | (จำนวน 5  |        |        |            |                    |
|   | ราย)      |        |        |            |                    |
+---+-----------+--------+--------+------------+--------------------+
| 1 | เจ้าหนี้อื่น ๆ | 316.05 | 9.60   | 306.45     | เจ้าหนี้จะได้รับช       |
| 3 |           |        |        |            | ำระหนี้คืนในอัตราร้อยละ |
|   |           |        |        |            | 75 ของหนี้เงินต้น      |
+---+-----------+--------+--------+------------+--------------------+
|   | รวมทั้งสิ้น   | 648.40 | 36.22  | 612.18     |                    |
+---+-----------+--------+--------+------------+--------------------+

  หมายเหตุ: (1)
  จำนวนหนี้ที่ขอรับชำระหนี้อาจมีการเปลี่ยนแปลงขึ้นอยู่กับคำสั่งของเจ้าพนักงานพิทักษ์ทรัพย์
  หรือคำพิพากษาของศาล (แล้วแต่กรณี)

  ในกรณีที่ศาลหรือเจ้าพนักงานพิทักษ์ทรัพย์มีคำตัดสินหรือคำสั่งให้บริษัทฯต้องรับผิดชอบหนี้ในทุกกรณีดังกล่าว
  ภาระหนี้สูงสุดที่จะเกิดขึ้นต่อบริษัทฯคิดเป็นจำนวนเงินประมาณ 343.84 ล้านบาท
  ประกอบด้วยเจ้าหนี้กลุ่มที่ 4, 5 และ 13 เป็นจำนวนเงินประมาณ 11.46 ล้านบาท 125.52
  ล้านบาท และ 206.86 ล้านบาท ตามลำดับ

  เจ้าหนี้รายที่ 159/43 (ธนาคารนครหลวงไทย จำกัด (มหาชน))
  ได้ลดยอดหนี้ตามคำขอรับชำระหนี้เป็นจำนวนเท่ากับจำนวนหนี้ที่เกิดขึ้นจริงตามที่ได้ค้ำประกันไว้
  โดยผู้ทำแผนได้ตกลงเห็นชอบและไม่มีข้อโต้แย้งแล้ว และสำหรับเจ้าหนี้รายที่ 160/43 (คุณสวัสดิ์
  หอรุ่งเรือง) เจ้าพนักงานพิทักษ์ทรัพย์ได้มีคำสั่งยกคำขอรับชำระหนี้และไม่มีการอุทธรณ์

  หนี้ที่ยังมีข้อโต้แย้งสำหรับเจ้าหนี้ในกลุ่มที่ 9 คิดเป็นเงินทั้งสิ้นประมาณ 1.77 พันล้านบาท
  ซึ่งหนี้ในส่วนนี้เกิดจากภาระค้ำประกันที่เจ้าหนี้ในกลุ่มนี้ได้แก่
  บรรษัทเงินทุนอุตสาหกรรมแห่งประเทศไทย ธนาคารกรุงไทย จำกัด (มหาชน)
  และธนาคารสแตนดาร์ดชาร์ตเตอร์นครธน จำกัด (มหาชน) ออกให้เพื่อค้ำประกันทรัสต์รีซีท
  และเลตเตอร์ออฟเครดิตที่ธนาคารกสิกรไทย จำกัด (มหาชน) ออกให้เพื่อค้ำประกันทรัสต์รีซีท
  และเลตเตอร์ออฟเครดิตที่ธนาคารกสิกรไทย จำกัด (มหาชน)
  ได้ออกให้เพื่อประโยชน์ของบริษัทฯ ซึ่งธนาคารกสิกรไทย จำกัด (มหาชน)
  ได้ยื่นขอรับชำระไว้แล้วซึ่งจัดเป็นเจ้าหนี้กลุ่มที่ 8 ดังนั้น ความรับผิดของบริษัทฯต่อเจ้าหนี้กลุ่มที่ 9
  นี้ จึงซ้ำซ้อนกับหนี้ตามทรัสต์รีซีท และเลตเตอร์ออฟเครดิตของธนาคารกสิกรไทย จำกัด
  (มหาชน) ส่วนจำนวนหนี้ที่ขอรับชำระหนี้ระหว่างเจ้าหนี้กลุ่มที่ 8 และเจ้าหนี้กลุ่มที่ 9
  เป็นจำนวนที่แตกต่างกันมาก เนื่องจากเจ้าหนี้กลุ่มที่ 8 ได้ยื่นขอรับชำระหนี้ตามทรัสต์รีซีท
  และเลตเตอร์ออฟเครดิตที่ชำระไปจริง (จำนวนเงินประมาณ 35 ล้านบาท) แต่เจ้าหนี้กลุ่มที่ 9
  ได้ยื่นขอรับชำระหนี้เต็มตามจำนวนวงเงินค้ำประกัน ซึ่งรวมถึงภาระหนี้ที่ยังไม่ได้เกิดขึ้น

  แผนฟื้นฟูกิจการกำหนดวิธีการที่บริษัทฯจะต้องชำระเงินให้แก่ธนาคารกสิกรไทย จำกัด (มหาชน)
  ในฐานะเจ้าหนี้กลุ่มที่ 8 โดยกำหนดให้ธนาคารกรุงไทย จำกัด (มหาชน)
  โอนเงินในบัญชีเงินฝากของบริษัทฯ ซึ่งได้เปิดไว้กับธนาคารกรุงไทย จำกัด (มหาชน) จำนวน
  30 ล้านบาท ไปยังบัญชีเงินฝากของบริษัทฯ ซึ่งเปิดไว้กับธนาคารกสิกรไทย จำกัด (มหาชน)
  เพื่อจะได้ใช้สิทธิในการหักกลบลบหนี้เงินจำนวนดังกล่าวกับหนี้ที่เกี่ยวกับทรัสต์รีซีท
  หรือเลตเตอร์ออฟเครดิต ภายใน 15 วัน นับแต่วันที่มีผลใช้บังคับ หลังจากวันที่ 31 ตุลาคม
  2546 ซึ่งเป็นวันที่มีผลใช้บังคับ บริษัทได้โอนเงินจำนวน 30 ล้านบาท
  ให้กับบรรษัทบริหารสินทรัพย์ไทย ซึ่งเป็นผู้รับโอนภาระหนี้จากธนาคารกสิกรไทย จำกัด (มหาชน)
  และธนาคารกสิกรไทย จำกัด (มหาชน) ได้คืนหนังสือค้ำทรัสต์รีซีท และเลตเตอร์ออฟเครดิต
  ให้แก่เจ้าหนี้ผู้ค้ำประกันทรัสต์รีซีท และเลตเตอร์ออฟเครดิต เป็นที่เรียบร้อยแล้ว
  บริษัทจึงไม่มีภาระหน้าที่ในการชำระหนี้ให้แก่เจ้าหนี้ในกลุ่มที่ 9
  ในฐานะเจ้าหนี้คำประกันดังกล่าวอีกต่อไป

  7.2 ข้อพิพาททางกฎหมายอื่น ๆ

  บริษัทมีคดีฟ้องร้องบริษัทฯที่ศาลแพ่งจำนวน 6 ราย
  ศาลทรัพย์สินทางปัญญาและการค้าระหว่างประเทศกลาง จำนวน 2 ราย
  จากเขตอำนาจศาลที่สามารถยื่นคำฟ้องต่อบริษัทฯ
  ภาระหนี้จากคำฟ้องดังกล่าวคิดเป็นมูลค่าประมาณ 53.37 ล้านบาท
  คำฟ้องดังกล่าวจะอยู่ภายใต้คำสั่งของศาลที่คดีดังกล่าวยื่นฟ้องไว้ให้งดการพิจารณา (Automatic
  Stay) ตามที่กำหนดไว้ในพระราชบัญญัติล้มละลาย มาตรา 90/12
  เจ้าหนี้เหล่านั้นได้ยื่นคำขอรับชำระหนี้ในกระบวนการฟื้นฟูกิจการของบริษัทฯ
  และเจ้าหนี้เหล่านั้นได้ถูกจัดกลุ่มเป็นเจ้าหนี้กลุ่มที่ 13

  กลุ่มนักลงทุนที่ซื้อตราสารชั้นต้นมีจำนอง ตราสารชั้นต้นลำดับรองมีจำนอง
  และหุ้นกู้ลำดับรองมีจำนองได้ยื่นฟ้องบริษัทย่อยของบริษัทฯ
  และผู้จัดจำหน่ายตราสารหลายรายต่อศาลในประเทศสหรัฐอเมริกา
  บริษัทฯมีภาระค้ำประกันตราสารชั้นต้นมีจำนอง ตราสารชั้นต้นลำดับรองมีจำนอง
  และหุ้นกู้ลำดับรองมีจำนอง อย่างไรก็ตาม บริษัทย่อยของบริษัทฯ ตัดสินใจไม่ต่อสู้คดีดังกล่าว
  ศาลจึงมีคำพิพากษาให้บริษัทย่อยของบริษัทฯขาดนัดพิจารณาในคดีหนึ่งโจทก์ในคดีนี้ได้เรียกร้องค่าเสียหายมูลค่า
  42.10 ล้านเหรียญสหรัฐ

  ศาลในประเทศสหรัฐมิได้ประเมินค่าความเสียหายที่บริษัทย่อยถูกเรียกร้อง
  จึงไม่สามารถประมาณการค่าความเสียหายได้ในขณะนี้
  เนื่องจากผลตัดสินคดีของบริษัทที่ปรึกษาอื่นๆ ยังไม่มีความแน่นอน
  จึงยังไม่สามารถประเมินค่าชดเชยที่อาจเรียกร้องได้ ดังนั้น บริษัทฯ
  จึงยังไม่มีการตั้งสำรองภาระผูกพันจำนวนนี้

  อย่างไรก็ตามเจ้าหนี้กลุ่มที่ได้ยื่นฟ้องต่อศาลในประเทศสหรัฐอเมริกาเป็นเจ้าหนี้ซึ่งได้ยื่นคำขอรับชำระหนี้ในการฟื้นฟูกิจการของบริษัทฯ
  ตามที่กำหนดไว้ในพระราชบัญญัติล้มละลาย
  ดังนั้นเจ้าหนี้ดังกล่าวจึงไม่มีสิทธิเรียกร้องอื่นใดอีกนอกจากที่ระบุไว้ในแผนฟื้นฟูกิจการ